HU
L 3/8
Az Európai Unió Hivatalos Lapja
2023.1.5.
A BIZOTTSÁG (EU) 2023/53 VÉGREHAJTÁSI RENDELETE (2023. január 4.) a Pediococcus acidilactici CNCM I-4622 készítmény valamennyi állatfaj takarmány-adalékanyagaként történő engedélyezéséről (EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre, tekintettel a takarmányozási célra felhasznált adalékanyagokról szóló, 2003.
szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére, mivel: (1)
Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról.
(2)
A Bizottsághoz az 1831/2003/EK rendelet 7. cikke (1) bekezdésének megfelelően kérelmet nyújtottak be a Pediococcus acidilactici CNCM I-4622 készítmény engedélyezésére vonatkozóan.
A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
(3)
A kérelem a „technológiai adalékanyagok” adalékanyag-kategóriába, valamint a „savasságot szabályozó anyagok” és a „higiéniai állapotjavítók” funkcionális csoportba sorolandó Pediococcus acidilactici CNCM I-4622 készítmény valamennyi állatfaj takarmány-adalékanyagaként történő engedélyezésére vonatkozik.
(4)
Az Európai Élelmiszerbiztonsági Hatóság (a továbbiakban: Hatóság) 2022. június 29-i véleményében (2) megállapította, hogy a Pediococcus acidilactici CNCM I-4622 készítmény a javasolt felhasználási feltételek mellett nincs káros hatással sem az állatok egészségére, sem a fogyasztók biztonságára, sem pedig a környezetre.
Azt is megállapította továbbá, hogy légzőszervi szenzibilizálónak minősül, de nem tekintendő szem-/bőrirritálónak vagy bőrszenzibilizálónak.
A Hatóság továbbá arra a következtetésre jutott, hogy a készítmény potenciálisan csökkentheti a pH-értéket és a kólibaktériumok növekedését a folyékony takarmányokban.
A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerekről szóló jelentést.
(5)
A Pediococcus acidilactici CNCM I-4622-őt tartalmazó készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek.
Ennek megfelelően e készítmény használatát engedélyezni kell.
A Bizottság úgy véli, hogy megfelelő óvintézkedéseket kell hozni az emberi egészségre, különösen az adalékanyag felhasználóira gyakorolt káros hatások megelőzése érdekében.
(6)
Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
ELFOGADTA EZT A RENDELETET:
1. cikk (1) A mellékletben meghatározott, a „technológiai adalékanyagok” adalékanyag-kategóriába és a „savasságot szabályozó anyagok” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.
(2) A mellékletben meghatározott, a „technológiai adalékanyagok” adalékanyag-kategóriába és a „higiéniai állapotjavítók” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.
(1) HL L 268., 2003.10.18., 29. o. (2) EFSA Journal 2022; 20(8):7424.